Mamberamo to je dugo na 700 km řyka na wyspie Nowo Gwinyja, we indōnezjskij prowincyje Papua. Swōj anfang mo ze skuplowanio řykōw Tariku a Taritatu. Puyniy bez Gōry Van Reesa a mo deltowe ujście do Ôceanu Spokojnygo. Wele Mamberamo žyjōm i terozki ludzie kere niy zetknyli sie s zachodńōm cywilizacyjōm, a je sam fest srogo bioroztōmajtość. We lotach 90. řōnd Indōnezyje planowou zbudować wielgo hydroelektrownia ze štučnym zbiornikym a zaporōm, nale skiž kryzysu ykonōmičnygo niy zrealizowano tych planōw. Druge gōry, bez kere přepuywo Mamberamo - Gōry Foja - zdowajōm sie być jydnym s rygiōnōw we kerym je nojwiyncyj na świecie niyznōmych do terozki gatōnkōw roślinōw a zwiyřōnt. Ujście Mamberamo lo Ojropejčykōw ôdkryu we 1545 Hišpōn Yñigo Ortiz de Retez. Piyršo wyprawa we gōra řyki bōua we 1883.